นักลงทุนขาย “หุ้นใหญ่-กลาง” ลดเสี่ยง ฉุด SET ปิดลบ 16 จุด หลังไร้ปัจจัยใหม่หนุน
SET ปิดลบ 16 จุด จากแรงขายหุ้นขนาดใหญ่และกลาง ทำให้นักลงทุนอาจมีความกังวลและขายหุ้นออกมาปิดความเสี่ยง อีกทั้งยังวิตกกังวลขึ้นดอกเบี้ยเฟดต่อ แนวโน้มพรุ่งนี้ลุ้นรีบาวด์หลังจากที่ปรับลงมามาก โดยให้แนวต้าน 1,585 จุด และแนวรับ 1,550 จุด
SET ปิดลบ 16 จุด จากแรงขายหุ้นขนาดใหญ่และกลาง ทำให้นักลงทุนอาจมีความกังวลและขายหุ้นออกมาปิดความเสี่ยง อีกทั้งยังวิตกกังวลขึ้นดอกเบี้ยเฟดต่อ แนวโน้มพรุ่งนี้ลุ้นรีบาวด์หลังจากที่ปรับลงมามาก โดยให้แนวต้าน 1,585 จุด และแนวรับ 1,550 จุด
20 เม.ย. 2566

โดยนักวิเคราะห์กล่าวว่า ตลาดหุ้นไทยวันนี้ดัชนีปรับตัวลงต่อปิดที่ 1,565.10 จุด ลดลง 15.63 จุด มูลค่าการซื้อขาย 57,260.07ล้านบาท ซึ่งมีแรงขายหุ้นขนาดใหญ่และขนาดกลาง นำโดย กลุ่มพลังงานต้นน้ำจากน้ำมันดิบที่ปรับตัวลง รวมถึงกลุ่มแบงก์ และรายตัวอื่นๆ หลังยังไม่มีปัจจัยใหม่เข้ามากระตุ้น และยังต้องติดตามผลประกอบการของบริษัทจดทะเบียน (บจ.) ที่ทยายประกาศออกมา
นอกจากนี้มีปัจจัยภายนอกเกี่ยวกับความกังวลในการขึ้นดอกเบี้ยของธนาคารกลางสหรัฐ (เฟด) ต่อเนื่อง หลังจากที่ตัวเลขเศรษฐกิจของสหรัฐยังคงออกมาดี แม้ว่าเงินเฟ้อจะชะลอตัวลงก็ตาม ทำให้นักลงทุนอาจมีความกังวลและขายหุ้นออกมาปิดความเสี่ยง
ส่วนแนวโน้มพรุ่งนี้ดัชนีลุ้นรีบาวด์ได้หลังจากวานนี้ลงมาแล้วไม่หลุดแนวรับ 1,560 จุด พร้อมกับปรับลงมาค่อนข้างมาก และยังติดตามการรายงานผลการดำเนินงานไตรมาส 1/66 ของกลุ่มแบงก์ที่เหลือที่จะทยอยออกมา โดยให้แนวต้าน 1,585 จุด และแนวรับ 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 7,282.85 ล้านบาท ปิดที่ 126.00 บาท ลดลง 5.50 บาท
KTB มูลค่าการซื้อขาย 4,999.32 ล้านบาท ปิดที่ 17.50 บาท เพิ่มขึ้น 0.80 บาท
SCB มูลค่าการซื้อขาย 3,618.90 ล้านบาท ปิดที่ 99.75 บาท ลดลง 0.75 บาท
BDMS มูลค่าการซื้อขาย 1,675.85 ล้านบาท ปิดที่ 29.50 บาท ราคาไม่เปลี่ยนแปลง
PTTEP มูลค่าการซื้อขาย 1,543.67 ล้านบาท ปิดที่ 153.50 บาท ลดลง 4.50 บาท